Við støði í hesum tali kann verða spurt, hvussu biskupur Føroya megnaði at fíggja tað nógva byggivirksemið, sum var í Kirkjubø í fyrru helvt av 1400-árunum. Valla 5000 fólk, av teimum ætlandi minni enn triðingur og í besta føri 1800 arbeiðsførir menn bæði at standa fyri framleiðsluvirði samfelagsins saman við húshaldum teirra og at veita tænastu í sambandi við byggingina, má í baksýni metast sum ovurhonds tung byrða hjá føroyska samfelagnum at bera.